laion/Wikipedia-Exotic huggingface dataset:
ვარდგეს გამბარიანი

ვარდგეს ეფრემის ძე გამბარიანი (დ. 18 აგვისტო, 1920, სოფ. ურუტი, სტეფანავანის რაიონი, სომხეთი, — გ. 20 ივნისი, 1983, თბილისი) — სომეხი მფრინავი, მფრინავ-ინსტრუქტორი. საბჭოთა კავშირის დამსახურებული მფრინავი (1973). დაამთავრა ერევნის სამშენებლო ტექნიკუმი (1939), ტაგანროგის სამხედრო საფრენოსნო სკოლა (1941). II მსოფლიო ომის დროს იყო სამხედრო მფრინავ-ინსტრუქტორი. 1945 წლიდან მუშაობდა საქართველოს სამოქალაქო ავიაციაში. ავიაციაში ხანგრძლივ, უავარიო საფრენოსნო მუშაობასთან ერთად, წვლილი შეიტანა საფრენოსნო კადრების მომზადებისა და თანამედროვე საავიაციო ტექნიკის ათვისების საქმეში. მიღებული აქვს სახელმწიფო ჯილდოები. ენციკლოპედია „საქართველო“, ტ. 1, თბ., 1997. — გვ. ?.
სოკრატ გალუსტაშვილი

სოკრატ ალექსის ძე გალუსტაშვილი (დ. 5 ოქტომბერი, 1920, სოფ. უფლისციხე, ახლანდ. გორის მუნიციპალიტეტი, — გ. 29 მარტი, 1981, გორი) — საბჭოთა კავშირის გმირი (3 ივნისი, 1944), გვარდიის სერჟანტი. 1940 წელს გაიწვიეს არმიაში. II მსოფლიო ომის დროს იბრძოდა სტალინგრადთან, როსტოვთან, ასევე უკრაინის, ბესარაბიის, რუმინეთის, ბულგარეთის, უნგრეთის, იუგოსლავიის ტერიტორიებზე. მდ. დნეპრის გადალახვის დროს გამართულ ბრძოლებში გამოჩენილი მამაცობისათვის მიენიჭა საბჭოთა კავშირის გმირის წოდება. ომის დამთავრების შემდეგ ცხოვრობდა და მუშაობდა გორში სამეურნეო სამუშაოზე. დაჯილდოებულია ლენინის ორდენით (1944), სხვა სახელმწიფო ჯილდოებით. ენციკლოპედია „საქართველო“, ტ. 1, თბ., 1997. — გვ. 538.
ნიკო მუსხელიშვილის სახელობის გამოთვლითი მათემატიკის ინსტიტუტი

ნიკო მუსხელიშვილის სახელობის გამოთვლითი მათემატიკის ინსტიტუტი — სამეცნიერო-კვლევითი ინსტიტუტი საქართველოს ტექნიკური უნივერსიტეტის შემადგენლობაში. დაარსდა 1956 წელს, როგორც საქართველოს მეცნიერებათა აკადემიის გამოთვლითი ცენტრი. 1977 წელს მიენიჭა ქართველი მეცნიერის და ცენტრის გახსნის ინიციატორის ნიკო მუსხელიშვილის სახელი. 1983 წელს გამოთვლითი ცენტრი გადაკეთდა საქართველოს მეცნიერებათა ეროვნული აკადემიის გამოთვლითი მათემატიკის ინსტიტუტად. 2006 წელს გარდაიქმნა საჯარო სამართლის იურიდიულ პირად, ხოლო 2010 წელს ჩამოყალიბდა საქართველოს ტექნიკური უნივერსიტეტის სტრუქტურულ ერთეულად დამოუკიდებელი სამეცნიერო-კვლევითი ინსტიტუტის სახით. სხვადასხვა დროს დაწესებულებას ხელმძღვანელობდნენ ცნობილი მათემატიკოსები დავით კვესელავა (1956-1978), ნიკო ვახანია (1978-2006) და სხვ. ინსტიტუტის ბაზაზე ამოქმედდა საქართველოში პირველი ელექტრონული გამოთვლითი მანქანა, შეიქმნა პირველი პროგრამები გამოთვლითი მანქანებისათვის, დაიწერა პირველი ნაშრომები დაპროგრამების დარგში, შესრულდა პირველი სამუშაოები პრაქტიკული მნიშვნელობის მქონე კონკრეტული ამოცანების გამოთვლით მანქანებზე ამოსახსნელად. ვახანია ნ., ენციკლოპედია „საქართველო“, ტ. 1, თბ., 1997. — გვ. ?. ნიკო მუსხელიშვილის სახელობის გამოთვლითი მათემატიკის ინსტიტუტის ოფიციალური ვებ-გვერდი
ილია ვეკუას სახელობის გამოყენებითი მათემატიკის ინსტიტუტი

ილია ვეკუას სახელობის გამოყენებითი მათემატიკის ინსტიტუტი — თბილისის სახელმწიფო უნივერსიტეტის (თსუ) სამეცნიერო-კვლევითი დაწესებულება. შეიქმნა 1968 წელს თსუ-ის გამოყენებითი მათემატიკის სამეცნიერო-კვლევითი პრობლემური ლაბორატორიის ბაზაზე (დაარსდა 1966 წელს), რომლის წინამორბედი იყო თსუ-ის ელექტრონული გამოთვლითი მანქანების ლაბორატორია (დაარსდა 1960 წელს). 1978 წელს მიენიჭა ლაბორატორიის შექმნის ინიციატორის ილია ვეკუას სახელი. ინსტიტუტის უმთავრეს ამოცანად განისაზღვრა გამოყენებითი მათემატიკის აქტუალური პრობლემების კვლევა, სასწავლო პროცესისა და კვლევითი მუშაობის ინტეგრაციის მიზნით კვლევით სამუშაოებში უნივერსიტეტის პროფესორ-მასწავლებლების და სტუდენტების ჩართვა, მათემატიკური მეთოდებისა და გამოთვლითი ტექნიკის დანერგვა უნივერსიტეტის არამათემატიკურ სამეცნიერო დარგებშიც. 1968-1977 წლებში ინსტიტუტის დირექტორი და მეცნიერ-ხელმძღვანელი იყო ილია ვეკუა, 1979-1983 წლებში — ანდრია ბიწაძე, 1986-2006 წლებში — დავით გორდეზიანი, ხოლო 2006 წლის ბოლოდან ინსტიტუტის დირექტორია გიორგი ჯაიანი. ავაზაშვილი ნ., გორდეზიანი დ., ენციკლოპედია „საქართველო“, ტ. 1, თბ., 1997. ილია ვეკუას სახელობის გამოყენებითი მათემატიკის ინსტიტუტის ვებ-გვერდი
Wishmaster

Wishmaster — ფინური სიმფონიური მეტალ ჯგუფ Nightwish-ის მესამე სტუდიური ალბომი. ფინეთში გამოიცა 2000 წლის 8 მაისს, Spinefarm Records-ზე. 29 მაისს Drakkar Entertainment-მა იგი ევროპაში გამოსცა, ხოლო Toy's Factory-მ — იაპონიაში, 19 ივლისს. აშშ-ში ალბომი გამოიცა Century Media-ს მიერ — მხოლოდ 2001 წლის 6 თებერვალს. Wishmaster ფინური ჩარტების #1 პოზიციაზე მოხვდა. გამოსვლისთანავე მანდ გერმანიაში 21-ე პოზიცია დაიკავა, ხოლო საფრანგეთში 66-ე იყო. ფინეთში გაიყიდა ალბომის თითქმის 79.000 ასლი, ხოლო გერმანიაში, 2023 წლის იანვრისთვის — 150.000, რამაც ალბომს ამ ქვეყანაში ოქროს სტატუსი მოუპოვა. 2019 წელს Metal Hammer-მა იგი დაასახელა ყველა დროის #18 საუკეთესო პაუერ-მეტალ ალბომად. ყველა ტექსტის ავტორი — ტუომას ჰოლოპაინენი; მუსიკა — ჰოლოპაინენი, გარდა მითითებულისა. ↑ რეველინ, ანტი ჯ.. Nightwish - Wishmaster review. AllMusic. All Media Network. ციტირების თარიღი: 29 აგვისტო 2014 ↑ გრომენი, მარკ. (6 ივნისი 2000) Nightwish - Wishmaster. Bravewords.com. Brave Words & Bloody Knuckles. ციტირების თარიღი: 29 აგვისტო 2014 ↑ უი, ელვინ (10 იანვარი 2001). „Nightwish - Wishmaster“. Chronicles of Chaos. ციტირების თარიღი: 29 აგვისტო 2014. ↑ „Nightwish - Wishmaster“. Metal Hammer (გერმანული). June 2000. ციტირების თარიღი: 29 აგვისტო 2014. ↑ Nightwish releases to hit the USA. Nightwish's Official Website (22 თებერვალი 2001). დაარქივებულია ორიგინალიდან — 2 იანვარი 2010. ციტირების თარიღი: 25 აგვისტო 2014 ↑ 6.0 6.1 Nightwish - Wishmaster (ალბომი). Finnishcharts.com. Media Control Charts. ციტირების თარიღი: 29 აგვისტო 2014 ↑ 7.0 7.1 Album – Nightwish, Wishmaster de. Charts.de. Media Control Charts. ციტირების თარიღი: 29 აგვისტო 2014 ↑ 8.0 8.1 Nightwish - Wishmaster (ალბომი) fr. Lescharts.com. Media Control Charts. ციტირების თარიღი: 29 აგვისტო 2014 ↑ Tilastot - Nightwish fi. Musiikkituottajat – IFPI Finland. ციტირების თარიღი: 25 აგვისტო 2014 ↑ WISHMASTER by NIGHTWISH sales and awards. ციტირების თარიღი: 21 თებერვალი 2024 ↑ Chantler, Chris. The 25 greatest power metal albums. Future plc (14 ნოემბერი 2019). ციტირების თარიღი: 2 მარტი 2021 ↑ Nightwish – Deep Siulent Complete (song). Finnishcharts.com. Media Control Charts. ციტირების თარიღი: 29 აგვისტო 2014 ↑ 13.0 13.1 Finnish album certifications – Nightwish – Wishmaster ფინურად. Musiikkituottajat – IFPI Finland. ↑ ოქროს/პლატინის მონაცემთა ბაზა (Nightwish; 'Wishmaster') გერმანულად. ფედერალური მუსიკალური ინდუსტრიის ასოციაცია.
ევგენი ზავოისკი

ევგენი კონსტანტინეს ძე ზავოისკი (რუს. Евгений Константинович Завойский; დ. 25 (28) სექტემბერი, 1907, მოჰილივ-პოდილსკი, რუსეთის იმპერია — გ. 9 ოქტემბერი, 1976, მოსკოვი, რსფსრ) — საბჭოთა ფიზიკოსი, სსრკ მეცნიერებათა აკადემიის აკადემიკოსი (1964), სოციალისტური შრომის გმირი (1969). 1930 წელს დაამთავრა ყაზანის უნივერსიტეტი. 1947 წლიდან მუშაობდა ატომური ენერგეტიკის ინსტიტუტში. 1944 წელს აღმოაჩინა ელექტრონული პარამაგნიტური რეზონანსის მოვლენა, რომელმაც დასაბამი მისცა ახალ დარგს — მაგნიტურ რადიოსპექტროსკოპიას. ამ მოვლენას ფართოდ იყენებენ ფიზიკაში, ქიმიაში, ბიოლოგიასა და ტექნიკაში. თანამშრომლებთან ერთად წამოაყენა და დაამუშავა თერმობირთვული პლაზმის მიღების მეთოდი — ტურბულენტური გახურების მეთოდი. სსრკ სახელმწიფო პრემია (1949); ლენინური პრემია (1957); ლენინის ორდენი (ორი). ქართული საბჭოთა ენციკლოპედია, ტ. 4, თბ., 1979. — გვ. 471. ↑ 1.0 1.1 1.2 Semerok A., Soulié E., Zavoïskaya N. E. Evguenii Konstantinovitch Zavoïskii (1907-1976) et la découverte de la résonance paramagnétique électronique // Reflets de la physique — SFP, 2019. — გამ. 62. — ISSN 1953-793X; 2102-6777 — doi:10.1051/REFDP/201962038 <a href="https://wikidata.org/wiki/Track:Q89984146"></a><a href="https://wikidata.org/wiki/Track:Q2297148"></a><a href="https://wikidata.org/wiki/Track:Q89996224"></a>
Fall Out

„Fall Out“ — ინგლისური როკ-ჯგუფ The Police-ის სადებიუტო სინგლი. იგი არ არის შეტანილი არც ერთ სტუდიურ ალბომში. სიმღერა მოხვდა მხოლოდ ალბომებში Message in a Box: The Complete Recordings, The Police და Live!. გამოცემის შემდეგ სიმღერას ჩარტებში წარმატება არ ჰქონია, მაგრამ 1979 წელს ბრიტანეთის სინგლების ჩარტის #47 პოზიციაზე მოხვდა, მას შემდეგ, რაც ორი თვით ადრე „Message in a Bottle“ #1 გახდა. ბრიტანული 7" სინგლი Fall Out (კოუპლენდი) Nothing Achieving (სტინგი, სტიუარტ კოუპლენდი, იენ კოუპლენდი) ↑ Fall Out Release Details. დაარქივებულია ორიგინალიდან — 2014-08-07. ციტირების თარიღი: 2014-11-30. ↑ The Police in the UK Charts, The Official Charts. ↑ http://www.discogs.com/Police-Nothing-Achieving-Fall-Out/master/109132
პარიზის ღვთისმშობლის ტაძარი (1956 წლის ფილმი)

პარიზის ღვთისმშობლის ტაძარი (ფრანგ. Notre-Dame de Paris) — 1956 წლის იტალია-საფრანგეთის ერთობლივი ფილმი. რეჟისორი ჟან დელანუა. ფილმი გადაღებულია ვიქტორ ჰიუგოს რომანის „პარიზის ღვთისმშობლის ტაძარის“ მიხედვით. ფილმში მოქმედება შუა საუკუნეების პარიზში, ლუდოვიკო XI-ს ხელისუფლების პერიოდში ხდება, სადაც ბოშა ლამაზმანი ესმერალდა ღვთისმშობლის ტაძართან მოედანზე წარმოდგენებს მართავს. მას ფარულად თუ აშკარად, ბევრი მამაკაცი ეტრფის. მშვენიერი ბოშა ქალი კუზიან კვაზიმოდოსაც შეუყვარდა, რომელიც მთელი თავისი ცხოვრება ზარებს რეკდა და მათი ხმაურის გამო სმენა დაკარგა. ჯინა ლოლობრიჯიდა — ესმერალდა ენტონი ქუინი — კვაზიმოდო ჟან დანე — კაპიტანი ფებუსი ალენ კუნი — კლოდ ფროლო რობერ ჰირში — პიერ გრენგორი ჟან ტისირი — ლუი XI ბორის ვიანი — კარდინალი შარლ II ბურბონი „პარიზის ღვთისმშობლის ტაძარი“ — კინოფილმების ინტერნეტ-მონაცემთა ბაზა (ინგლისური) „პარიზის ღვთისმშობლის ტაძარი“ allmovie-ზე
მერანი (მრავალმნიშვნელოვანი)

მერანი შეიძლება აღნიშნავდეს: „მერანი“ — გამომცემლობა თბილისში „მერანი“ — ნიკოლოზ ბარათაშვილის ლექსი „მერანი“ — ქართული საჭადრაკო გაზეთი „მერანი თბილისი“ — საფეხბურთო კლუბი „მერანი მარტვილი“ — საფეხბურთო კლუბი
მერანი (საჭადრაკო გაზეთი)

„მერანი“ — გაზეთ ლელოს საჭადრაკო დამატება 1984-1991 წლებში, გამოიცემოდა თვეში ორჯერ, მისი ტირაჟი შეადგენდა 15000 ეგზემპლარს. სხვადასხვა დროს მისი რედაქტორები იყვნენ მაია ჩიბურდანიძე, თენგიზ გიორგაძე. 1991 წელს „მერანი“ დამოუკიდებელი საჭადრაკო გაზეთი გახდა და მისი რედაქტორი იყო გ. გობეჩია. გაზეთი დიდ ადგილს უთმობდა საქართველოს საჭადრაკო ცხოვრებას. აქვეყნებდა სტატიებს თეორიის, ისტორიის, მსაჯობის და სხვა საკითხებზე. გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 274.
ჭადრაკი (მრავალმნიშვნელოვანი)

ჭადრაკი შეიძლება აღნიშნავდეს: ჭადრაკი — ინტელექტუალური თამაში ჭადრაკი — ქართული საჭადრაკო გამოცემა
ჭადრაკი (ბიულეტენი)

„ჭადრაკი“ — 1971-1976 წლებში საქართველოში გამომავალი საჭადრაკო ბიულეტენი. მისი რედაქტორი იყო გია ნადარეიშვილი. სულ გამოვიდა ბიულეტენის 11 ნომერი. ბიულეტენს ჟურნალის სახე ჰქონდა. ის აშუქებდა საქართველოს საჭადრაკო ცხოვრებას და მნიშვნელოვან შეჯიბრებებს საქართველოს მოჭადრაკეების მონაწილეობით. ბეჭდავდა პარტიებს, სტატიებს, გამოკვლევებს, ამოცანებსა და ეტიუდებს. ჟურნალში ოთხი განყოფილება იყო: პარტიები და ფრაგმენტები (უძღვებოდა ბუხუტი გურგენიძე), სადებიუტო თეორია (ედუარდ გუფელდი), საკონსულტაციო მეთოდური კუთხე (თენგიზ გიორგაძე) და საჭადრაკო კომპოზიცია (ვაჟა ნეიძე). მისი ტირაჟი შეადგენდა 4000 ეგზემპლარს. გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 274.
კოსოვოს ეროვნული გალერეა

კოსოვოს ეროვნული გალერეა (ალბ. Galeria Kombëtare e Arteve e Kosova) — სამხატვრო გალერეა საუნივერსიტეტო ქალაქ პრიშტინაში, კოსოვოს ეროვნული ბიბლიოთეკის უკან. დაარსდა 1979 წლის თებერვალში. ეს არის კოსოვოს რესპუბლიკის ყველაზე დიდი ინსტიტუტი სახვითი ხელოვნების სფეროში. გალერეა უზრუნველყოფს საგამოფენო სივრცეს ადგილობრივი და საერთაშორისო მხატვრების გამოფენებისთვის. ასევე, აქვეყნებს წიგნებს, კატალოგებს და ბროშურებს. კოსოვოს ეროვნული სამხატვრო გალერეის შენობა დაახლოებით 1935 წელს აშენდა, როგორც იუგოსლავიის არმიის სამხედრო ყაზარმა. 1955 წლიდან 1981 წლამდე იქ ბიბლიოთეკა იყო განთავსებული. 1982-1983 წლებში არქიტექტორმა აგუშ ბეკირმა შენობა რევოლუციური მუზეუმის საგამოფენო დარბაზად გადააკეთა. 1995 წელს იქვე მდებარეობდა ამჟამინდელი სამხატვრო გალერეა. შენობის ფასადი მორთულია პეჩის მიმდებარე ტერიტორიის ქვებით. კოსოვოს ეროვნული სამხატვრო გალერეა 1979 წელს სახვითი ხელოვნების ნიმუშების გამოფენისა და ხელოვნების ღირებული ნამუშევრების შეგროვებისა და შენახვის მიზნით დაარსდა. მას სახელი ეწოდა ერთ-ერთი ყველაზე გამოჩენილი კოსოვოელი მხატვრის, მუსლიმ მულიკას პატივსაცემად. გალერეა შეიქმნა კოსოვოს კულტურის ვიზუალური დემონსტრირების აუცილებლობის გამო. ბოლო ათი წლის განმავლობაში, კოსოვოს ეროვნულმა სამხატვრო გალერეამ როგორც ეროვნული, ისე უცხოელი მხატვრების 200-ზე მეტი კოლექტიური და ინდივიდუალური გამოფენა მოაწყო. 2013 წლიდან გალერეის დირექტორი არტა აღანია. ↑ Komuna Prishtine - Qyteti. kk.rks-gov.net. დაარქივებულია ორიგინალიდან — 2014-03-02. ციტირების თარიღი: 2014-03-02. ↑ Galeria e Arteve e Kosovës | AKADEMIA EVOLUCION - Bachelor & Master. akademiaevolucion.com. დაარქივებულია ორიგინალიდან — 2014-03-09. ციტირების თარიღი: 2014-03-02. ↑ Southeast Europe: People and Culture: Kosovo Art Gallery. southeast-europe.eu. დაარქივებულია ორიგინალიდან — 2014-11-11. ციტირების თარიღი: 2014-03-02. ↑ Galeria Kombëtare e Kosovës zgjedh drejtorin e ri. დაარქივებულია ორიგინალიდან — 2017-05-22. ციტირების თარიღი: 2017-04-23.
ჯიმ ბელუში

ჯეიმზ ადამ ბელუში, უფრო მეტად ცნობილი როგორც ჯიმ ბელუში (დ. 15 ივნისი, 1954) — ალბანელ-ამერიკელი მსახიობი. მონაწილეობა აქვს მიღებული ბევრ ცნობილი და არის გარდაცვლილი კომიკოს მსახიობის, ჯონ ბელუშის უმცროსი ძმა და მსახიობ რობერტ ბელუშის მამა. ბელუში დაიბადა 1954 წლის 15 ივნისს, უიტონში, ილინოისში, ალბანელ ადამ ანასტოს ბელუშის, ალბანელ ქიტეზედან, კორჩიდან და აგნეს დემეტრე ბელუშის ოჯახში, რომელიც დაიბადა ოჰაიოში ალბანელი ემიგრანტების ოჯახში. ის გაიზარდა უიტონში, ჩიკაგოს გარეუბანში, თავის სამ და-ძმასთან ერთად: უფროს ძმასთან ჯონთან (1949–1982), უფროს დას მარიანთან და უმცროს ძმასთან ბილისთან ერთად. 1972 წელს უიტონის ცენტრალური საშუალო სკოლის დამთავრების შემდეგ, ჯიმ ბელუში სწავლობდა DuPage-ის კოლეჯში და დაამთავრა სამხრეთ ილინოისის უნივერსიტეტის კარბონდეილი ბაკალავრის ხარისხით მეტყველებისა და თეატრის ხელოვნებაში 1978 წელს. 1977 წლიდან 1980 წლამდე ბელუში, ისევე როგორც მისი უფროსი ძმა ჯონი, მუშაობდა ჩიკაგოს თეატრალურ ჯგუფთან „The Second City“. ამ პერიოდში ბელუშიმ თავისი სატელევიზიო დებიუტი შეასრულა 1978 წლის ფილმში Who's Watching the Kids და ასევე მიიღო მცირე მონაწილეობა ბრაიან დე პალმას The Fury-ში. მისი პირველი მნიშვნელოვანი როლი იყო მაიკლ მანის ქურდში (1981). ჯონის გარდაცვალების შემდეგ, 1983 წლიდან 1985 წლამდე ის გამოჩნდა Saturday Night Live-ში; მან განასახიერა ისეთი პერსონაჟები, როგორებიცაა ჰენკ რიპი „გამარჯობა, ტრუდი!“, კაცი ქუჩაში ჯესი დონელი და „ეს თეთრი ბიჭი“. ბელუში ასევე გამოჩნდა ფილმში Trading Places, როგორც მთვრალი მამაკაცი გორილას კოსტუმში საახალწლო წვეულების დროს. ის სტუმრად გამოჩნდა Faerie Tale Theatre-ის მესამე სეზონის ეპიზოდში „პინოქიო“, რომელშიც მთავარ როლს პოლ რუბენსი ტიტულოვანი თოჯინა ასრულებს. ↑ E. W. Jr. Smith (2010). Athletes Once: 100 Famous People Who Were Once Notable Athletes. Fireship Press, გვ. 195. ISBN 978-1-61179-140-2. „"...  son of Agnes, a first generation Albanian-American, and Adam, an Albanian immigrant and restaurant operator who left his native village, Qyteze, in 1934."“  ↑ Saturday Night Live Bio. NBC. ↑ John Belushi Biography (1949–1982). Filmreference.com. ციტირების თარიღი: August 14, 2010 ↑ „Xhejms Belushi merr shtetësinë shqiptare“ [James Belushi gets Albanian citizenship]. Shekulli (ალბანური). Tirana. October 10, 2009. დაარქივებულია ორიგინალიდან — October 12, 2009. ციტირების თარიღი: January 17, 2011. ↑ https://www.nytimes.com/1984/06/02/books/books-of-the-times-close-up-of-john-belushi.html ↑ SIUC grad Jim Belushi lands in ABC lineup.
ფრანგ ბარდი

ფრანგ ბარდი (ალბ. Frang Bardhi, ლათ. Franciscus Blancus, დ. 1606 — გ. 1643) — ალბანეთის კათოლიკური ეკლესიის საპეს ეპარქიის ეპისკოპოსი და პირველი ალბანური ლექსიკონის ავტორი. დაიბადა 1606 წელს ალბანეთის ჩრდილოეთით მდებარე სოფელ კალმეტში, ზადრიმაშის ისტორიული რეგიონში, ქალაქ ლეჟასთან. ის წარმოშობით ალბანეთის მაღალი რანგის ოჯახიდან იყო, რომელსაც ვენეციის რესპუბლიკის მოქალაქეობა ჰქონდა. ფრანგ ბარდი მთელი ცხოვრება ამაყობდა და ხაზს უსვამდა, რომ ის იმ ოჯახს ეკუთვნოდა, რომლის წევრებიც არ ემორჩილებოდნენ ოსმალ დამპყრობლებს. ბარდი იტალიაში სწავლობდა თეოლოგიას. რომის პაპმა ურბან VIII-მ 1636 წლის 17 დეკემბერს იგი საპესა და სარდისის ეპარქიის ეპისკოპოსად დანიშნა. 1635 წელს მან რომში გამოსცა პირველი ალბანური ლექსიკონი Dictionarium latino-epiroticum, რომელიც 5640 სტატიისგან შედგებოდა. მან ასევე დაწერა გეორგ სკანდერბეგის ბიოგრაფია, რომელშიც ის ამტკიცებდა სკანდერბეგის სლავური (ბოსნიური) წარმოშობის ვერსიას. მსგავსი თეორია 1631 წელს ხორვატმა კათოლიკე მღვდელმა ივან ტომკო მრნავიჩიმ წამოაყენა. 1637 წელს ბარდიმ პროპაგანდა ფიდეს მიაწოდა თავისი ეპარქიის აღწერა, რომელიც დღეს ღირებულ ისტორიულ დოკუმენტს წარმოადგენს და აღწერს ოსმალეთის ექსპანსიის დროის ალბანური საზოგადოების ცხოვრებას. Georgius Castriotus Epirensis, vulgo Scanderbegh. Per Franciscum Blancum, De Alumnis Collegij de Propaganda Fide Episcopum Sappatensem etc. Venetiis, Typis Marci Ginammi, MDCXXXVI (1636 წ.). Dictionarivm Latino Epiroticvm per R. D. Franciscvm Blanchvm Robert Elsie: Albanian Literature. An Overview of its History and Development. In Österreichische Osthefte 17(2003), Sonderband Albanien. გვ. 243—276 Zija Xholi: Pesë mendimtarët më të vjetër të kulturës sonë kombëtare: M. Barleti, Gj. Buzuku, P. Budi, F. Bardhi, P. Bogdani. Tirana 2003. ISBN 99927-901-1-3 Albanian Literature, Section 1.6, by Robert Elsie, გვ. 24-27
Société Générale

სოსიეტე ჟენერალი (Société Générale; Euronext: GLE) — ევროპის ერთ-ერთი წამყვანი საფინანსო კომპანია, რომელსაც ასევე შვილობილი კომპანიები ჰყავს მსოფლიოს მრავალ ქვეყანაში. კომპანიის შტაბ-ბინა მდებარეობს პარიზში, ლა-დეფანსის ბიზნეს უბანში. კომპანიის სამი წამყვანი განყოფილებაა ინდივიდუალური ბანკინგი და სპეციალიზებული საფინანსო მომსახურება (განსაკუთრებით საფრანგეთსა და აღმოსავლეთ ევროპაში), კორპორაციული და საინვესტიციო ბანკინგი (დერივატივები, ევროკაპიტალის ბაზრები) და გლობალური ინვესტიციების მართვა და მომსახურება. სოსიეტე ჟენერალი საფრანგეთის ერთ-ერთი უძველესი ბანკია. მისი თავდაპირველი სახელი იყო Société Générale pour favoriser le développement du commerce et de l'industrie en France (ქართ.: საფრანგეთში კომერციისა და წარმოების განვითარების მხარდამჭერი გენერალური კომპანია). საერთაშორისო საფინანსო სამყაროში კომპანიას მეტსახელად სოცგენ-ს უწოდებენ. 2006 წლის სექტემბერში სოსიეტე ჟენერალმა ქართული ბანკი რესპუბლიკის აქციების 60% პროცენტი შეისყიდა, რომელსაც ამ დროისთვის საქართველოში 21 ფილიალი და 74 000 კლიენტი ჰყავდა. სოსიეტე ჟენერალის შვილობილი "ბანკი რესპუბლიკის" საიტი; დაარქივებული 2017-09-12 საიტზე Wayback Machine.
სამხრეთ ოსეთის საბჭოების საოლქო ყრილობები

სამხრეთ ოსეთის საბჭოების საოლქო ყრილობები, სამხრეთ-ოსეთის საბჭოების საოლქო ყრილობები — სამხრეთ ოსეთის ავტონომიური ოლქის (საქართველოს სსრ) უმაღლესი წარმომადგენლობითი ორგანო. 1923-1938 წლებში სულ მოწვეულ იქნა 11 საოლქო ყრილობა. 1936 წლის 5 დეკემბერს, საბჭოთა კავშირის ახალი კონსტიტუციის საფუძველზე, სამხრეთ ოსეთის საბჭოების საოლქო ყრილობას შეეცვალა სახელი სამხრეთ ოსეთის ავტონომიური ოლქის სახალხო დეპუტატთა საბჭოთი. სამხრეთ ოსეთის საბჭოების I საოლქო ყრილობა გაიმართა 1923 წლის 16-17 თებერვალს. სამხრეთ ოსეთის საბჭოების II საოლქო ყრილობა სამხრეთ ოსეთის საბჭოების III საოლქო ყრილობა სამხრეთ ოსეთის საბჭოების IV საოლქო ყრილობა სამხრეთ ოსეთის საბჭოების V საოლქო ყრილობა გაიმართა 1925 წლის 31 მარტს. სამხრეთ ოსეთის საბჭოების VI საოლქო ყრილობა გაიმართა 1925 წლის მარტში. სამხრეთ ოსეთის საბჭოების VII საოლქო ყრილობა გაიმართა 1927 წლის 12 მარტს (გეგმით) დღის წესრიგში დასმული იყო შემდეგი საკითხები: საქართველოს ცაკის ანგარიში; სამხრეთ ოსეთის ცაკის ანგარიში; ტერიტორიალური მშენებლობა; სამხრეთ ოსეთის მიწათმოქმედების სახალხო კომისარიატის ანგარიში; სამხრეთ ოსეთის განათლების სახალხო კომისარიატის ანგარიში; ცაკის არჩევნები; დელეგატების არჩევა სრულიად საქართველოს საბჭოების ყრილობაზე. სამხრეთ ოსეთის საბჭოების VIII საოლქო ყრილობა გაიმართა 1929 წლის 26 — 27 მარტს. ყრილობის საპატიო პრეზიდიუმში არჩეულ იქნენ ორჯონიკიძე, რიკოვი, კალინინი, მახარაძე, კახიანი და სხვანი. მისასალმებელი დეპეშები გაეგზავნა საქართველოს ცაკს, აფხაზეთის, აჭარისტანის, ჩრდილოეთ-ოსეთის მთავრობებსა და ორჯონიკიძეს. დღის წესრიგი: საქართველოს მთავრობის ანგარიში, სამხრეთ ოსეთის საანგარიშო მოხსენება და სხვა. 27 მარტის დილის სხდომაზე მოსმენილ იქნა მათიკაშვილის მოხსენება საქრთველოს მთავრობის მუშაობის შესახებ ბოლო ორი წლის განმავლობაში. სამხრეთ ოსეთის საბჭოების IX საოლქო ყრილობა გაიმართა 1931 წლის 30 იანვარს (გეგმით) სამხრეთ ოსეთის საბჭოების X საოლქო ყრილობა გაიმართა 1934 წლის 18 დეკემბერს სამხრეთ ოსეთის საბჭოების XI საოლქო ყრილობა გაიმართა 1936 წლის 10 ნოემბერს ↑ Меньшевики Грузии. Окончание истории злодейств ↑ Центральный Государственный архив новейшей истории Грузии, ф. 284, опись 1, д. 170, л. 3 ↑ Потерянная Осетия или к вопросу исконных национальных территорий ↑ გაზ. „კომუნისტი“, №49 (1804), 3 მარტი, 1927 ↑ Центральный Государственный архив новейшей истории Грузии, ф. 284, опись 1, д. 363, л. 23-30 ↑ გაზ. „კომუნისტი“, №71 (2417), 30 მარტი, 1929 ↑ გაზ. „კომუნისტი“, №12 (2967), 14 იანვარი, 1931 ↑ გაზ. „კომუნისტი“, №292 (4148), 20 დეკემბერი, 1934 ↑ გაზ. „კომუნისტი“, №263 (4762), 14 ნოემბერი, 1936
საადანიოს მთავარანგელოზის ეკლესია

საადანიოს მთავარანგელოზის ეკლესია — არქიტექტურული ძეგლი სენაკის მუნიციპალიტეტის სოფელ საადანაიოში. საადანიოს მთავარანგელოზის ეკლესია დარბაზული ტიპის ტაძარია, გეგმით მართკუთხაა, აღმოსავლეთიდან დასრულებული ნახევარწრიული ფორმის აფსიდით. საკურთხეველში გაჭრილია სარკმელი, რომლის ორივე მხარეს თითო შეისრულთაღოვანი ნიშია განლაგებული. სარკმელთან დგას ტრაპეზის ქვა. ეკლესიაში დატანებულია სამი შესასვლელი. ნაგებობის გადახურვა მთლიანად ჩამოქცეულია. კედლები ბევრ ადგილას დაბზარულია. ძეგლი ნაშენია რიყის ქვით კირის დუღაბზე. აგრეთვე გამოყენებულია შირიმის ქვაც.  კულტურული მემკვიდრეობის პორტალი, № 10302
თეიმურაზ ჭკუასელი (ბიოლოგი)

თეიმურაზ ჭკუასელი (დ. 20 იანვარი, 1925, თბილისი — გ. 2007) — ქართველი ბიოლოგი, მცენარეთა ფიზიოლოგი. ბიოლოგიურ მეცნიერებათა დოქტორი (1966), პროფესორი (1971). 1974 წლიდან იყო საქართველოს სსრ მეცნიერებათა აკადემიის ცენტრალური ბოტანიკური ბაღის მცენარეთა ფიზიოლოგიური ლაბორატორიის ხელმძღვანელი. შეისწავლა ვაზის ფესვური კვების ფიზიოლოგია. აქვს გამოკვლევები ვაზის ქლოროზის საკითხებზე. სწავლობდა მცენარეთა ადაპტაციის საკითხებს თბილისის პირობებში მცენარეთა ინტროდუქციასთან დაკავშირებით. 1979 — საქართველოს სსრ მეცნიერებათა დამსახურებული მოღვაწე ფესვური კვების ფიზიოლოგია, თბ.: „განათლება“, 1974. — 334 გვ. შარაშიძე ნ., ქართული საბჭოთა ენციკლოპედია, ტ. 11, თბ., 1987. — გვ. 404. თეიმურაზ ჭკუასელი — საქართველოს ბიოგრაფიული ლექსიკონი